– 325. mál . um breytingu á lögum nr. 78 / 1993 , um vernd svæðislýsinga smárása í hálfleiðurum . ( Lagt fyrir Alþingi á 118. löggjafarþingi 1994 . ) 2. gr. laganna hljóðar svo : Verndar samkvæmt lögum þessum nýtur sá sem hannað hefur svæðislýsingu smárása í hálfleiðara eða sá aðili eða lögaðili er öðlast hefur rétt hans . Lög þessi öðlast þegar gildi . Athugasemdir við lagafrumvarp þetta . Í núgildandi lögum um vernd svæðislýsinga smárása er kveðið á um í 2. gr. að verndin samkvæmt lögunum nái aðeins til íslenskra ríkisborgara og lögaðila . Undantekningu frá þessu er síðan að finna í 2. mgr. sömu greinar en þar segir að ráðherra geti með reglugerð veitt sama rétt til ríkisborgara þeirra ríkja sem veita íslenskum ríkisborgurum sams konar rétt . Þetta skilyrði um gagnkvæmni sem skilyrði verndar er undantekning í hugverkarétti sem vernd svæðislýsinga smárása telst falla undir . Ástæða þess að ákvæðið um gagnkvæmni var tekið upp í okkar löggjöf var sú að flest önnur ríki sem höfðu löggjöf um vernd smárása byggðu á gagnkvæmni . Var það gert til að knýja á um að sem flest ríki settu lög sem tryggðu vernd svæðislýsinga smárása . Nú liggur fyrir að þegar nýgerður GATT-sáttmáli , sem tekur m.a. til flestra hugverkaréttinda , tekur gildi mun skylt að veita vernd á sviði allra hugverka réttinda , þar með talinna svæðislýsinga smárása , á grundvelli „ national treatment “ . Það þýðir að veita verður þegnum erlendra ríkja sama rétt og þegnum þess ríkis sem löggjöfina set ur . Með tilliti til þess að Ísland hefur undirritað þennan nýja alþjóðasáttmála er hér með lagt til að vernd samkvæmt íslenskum lögum um svæðislýsingar smárása í hálfleiðurum nái til allra sem hannað hafa slíka svæðislýsingu eða þeirra aðila sem öðlast hafa rétt hönnuðar án tillits til ríkisborgararétts . Ástæða þess að lagt er til að þessi breyting taki gildi nú þegar er sú að vegna skuldbind inga okkar samkvæmt EES-samningnum liggur fyrir að við þurfum að veita ríkisborgurum ýmissa ríkja , sem ESB hefur komist að samkomulagi við um að veita vernd á gagnkvæmnis grundvelli , sams konar vernd . Eins og okkar löggjöf er háttað er aðeins hægt að veita slíka vernd eftir tímafrekum og flóknum leiðum , þ.e. formlegar bréfaskriftir þarf til að fá form lega staðfestingu á gagnkvæmni og síðan þarf að setja reglugerð . Þar sem fyrir liggur að við gildistöku nýja GATT-sáttmálans verði okkur skylt að taka upp þann hátt sem hér er lagður til verður að telja hagkvæmast að þessi breyting verði gerð svo fljótt sem unnt er . Fjármálaráðuneyti , fjárlagaskrifstofa : Umsögn um frumvarp til laga um breytingu á lögum nr. 78 / 1993 , um vernd svæðislýsinga smárása í hálfleiðurum . Frumvarpið miðar að því að rýmka heimildarákvæði í 2. gr. laganna til að veita vernd þeim fyrirtækjum og lögaðilum sem hanna svæðislýsingu smárása í hálfleiðara . Eins og nánar er rakið í athugasemdum við frumvarpið leiðir þessi lagabreyting af þátttöku Ís lands í erlendu samstarfi eins og GATT og samningnum við EES . Núgildandi lagaákvæði miðast við að vernda íslenska ríkisborgara og þá sem hafa fasta búsetu hér á landi en verði þetta frumvarp að lögum verður að veita þeim þegnum erlendra ríkja sama rétt og þegnum þess ríkis sem setur löggjöfina . Ekki verður séð að samþykkt þessa frumvarps leiði af sér kostnaðarauka fyrir ríkis sjóð .